joelniklaus/EU_Wikipedias huggingface dataset:
Purpura smaile

"Purpura smaile" () ir 2015. gada ASV šausmu filma, kuras režisors, kā arī viens no producentiem un scenārija autoriem ir Giljermo del Toro. Galvenās lomas atveido Mia Vašikovska, Toms Hidlstons, Džesika Česteina, Čārlijs Hannems un Džims Bīvers. Filmas pirmizrāde notika  Ostinas filmu festivālā.

Pēc ģimenes traģēdijas centīga autore Edīte Kašinga nevar izvēlēties starp mīlestību pret bērnības draugu Alanu Makmaiklu un mīlestību pret noslēpumaino savrupnieku Tomasu Šārpu. Mēģinot izvairīties no pagātnes spokiem, Edīte apprecas ar Tomasu un dodas viņam līdzi uz Šārpu dzimtas māju, kas elpo, asiņo un atceras visu.

Atsauces

Ārējās saites 

2015. gada filmas
ASV filmas
Šausmu filmas
ASV romantikas filmas
Alvins un burunduki: Diženais burunduļojums

"Alvins un burunduki: Diženais burunduļojums" () ir 2015. gada ASV animācijas filma, kuras režisors ir Volts Bekers. Galvenās lomas ierunājuši Džastins Longs, Džese Makkartnijs, Metjū Grejs Gablers, Kristīna Eplgeita, Anna Ferisa, Keilija Kuoko, kamēr galvenās cilvēku lomas atveido Kimberlija Viljamsa, Džeisons Lī, Džošs Grīns un Tonijs Heils. Filmas pirmizrāde notika . Filma ir ceturtā un pēdējā daļa "Alvins un burunduki" filmu sērijā.

Pārpratumu virknes rezultātā Alvins, Saimons un Teodors domā, ka Deivs gatavojas Maiami bildināt savu jauno meiteni un aizmirst par burundukiem. Viņiem ir trīs dienas, lai nokļūtu pie Deiva un apturētu bildinājumu.

Atsauces

Ārējās saites 

2015. gada filmas
ASV animācijas filmas
Kinokomēdijas
Alvins un burunduki
Pēdējais raganu mednieks

"Pēdējais raganu mednieks" () ir 2015. gada ASV asa sižeta filma, kuras režisors ir Breks Eisners. Galvenās lomas atveido Vins Dīzels, Elaidža Vuds, Džūlija Engelbrehta, Rouza Leslija un Maikls Keins. Filmas pirmizrāde notika  Ņujorkā.

Pēdējais raganu mednieks ir viss, kas stāv starp cilvēci un vēsturē šausminošāko raganu apvienotajiem spēkiem.

Atsauces

Ārējās saites 

2015. gada filmas
ASV filmas
Miro Āltonens

Miro Āltonens (, dzimis ) ir somu hokejists, spēlē uzbrucēja pozīcijā. Pašlaik (2021) Āltonens pārstāv KHL komandu Sanktpēterburgas SKA. Iepriekš Āltonens ir spēlējis Somijas hokeja līgas klubā Espo "Blues" un Oulu "Kärpät", kā arī AHL klubā Toronto "Marlies" un KHL klubā Podoļskas "Vityaz" .

Somijas hokeja izlases sastāvā ir spēlējis 2017. gada Pasaules čempionātā.

Ārējās saites 

1993. gadā dzimušie
Somijas hokejisti
Podoļskas "Vitjaz" spēlētāji
Oulu "Karpat" spēlētāji
Hokejisti 2022. gada ziemas olimpiskajās spēlēs
Mareks Hriviks

Mareks Hriviks (, dzimis ) ir slovāku hokejists, spēlē uzbrucēja pozīcijā. Pašlaik (2022) Hriviks pārstāv Zviedrijas hokeja līgas komandu Leksands IF. Iepriekš Hriviks ir spēlejis AHL komandās Hartfordas "Wolf Pack" un Stoktonas "Heat", kā arī NHL komandās Ņujorkas "Rangers" un Kalgari "Flames".

Slovākijas hokeja izlases sastāvā ir spēlējis 2014. gada Pasaules čempionātā.

Ārējās saites 

1991. gadā dzimušie
Žilinas apgabalā dzimušie
Slovākijas hokejisti
Ņujorkas "Rangers" spēlētāji
Kalgari "Flames" spēlētāji
Podoļskas "Vitjaz" spēlētāji
Hokejisti 2022. gada ziemas olimpiskajās spēlēs
Pols Postma

Pols Postma (Paul Postma, dzimis ) ir Kanādas hokejists, spēlē aizsarga pozīcijā. Pašlaik (2018) Postma pārstāv KHL komandu Kazaņas "Ak Bars". Iepriekš Postma ir spēlējis AHL komandās Čikāgas "Wolves",Sentdžonsas "IceCaps", Manitobas "Moose" un Providensas "Bruins", kā arī NHL komandās Atlantas "Thrashers", Vinipegas "Jets" un Bostonas "Bruins".

Ārējās saites 

1989. gadā dzimušie
Kanādas hokejisti
Atlantas "Thrashers" spēlētāji
Vinipegas "Jets" spēlētāji
Bostonas "Bruins" spēlētāji
Podoļskas "Vitjaz" spēlētāji
Kazaņas "Ak Bars" spēlētāji
Par nabaga huzāru aizlieciet vārdu

"Par nabaga huzāru aizlieciet vārdu" () ir 1980. gada padomju filma, kuras režisors un viens no scenārija autoriem ir Eldars Rjazanovs. Filma pirmoreiz tika pārraidīta  PSRS Centrālā televīzijā. Filmā galvenās lomas attēlo Jevgeņijs Ļeonovs, Oļegs Basilašvili, Irina Mazurkeviča un Stanislavs Sadaļskis. 

Filmas notikumi risinās apmēram 20 gadus pēc 1812. gada kara. Nelielu pilsētiņu kājās uzceļ huzāru karaspēka ierašanās.

Atsauces

Ārējās saites 

1980. gada filmas
PSRS filmas
Eldara Rjazanova filmas
Tētuku kari

"Tētuku kari" () ir 2015. gada ASV komēdija, kuras režisors un viens no scenārija autoriem ir Šons Anderss. Galvenās lomas atveido Vills Ferels, Marks Volbergs, Linda Kardelini, Tomass Heidens Čērčs, Bobijs Kanavale un Hanibāls Bariss. Filmas pirmizrāde notika  Londonā. 2017. gadā filmai iznāca turpinājums "Tētuku kari 2".

Breds Vitakers ir radio vadītājs, kurš cenšas, lai viņa audžubērni viņu mīlētu un sauktu par tēti. Taču viņa plānus draud izjaukt bērnu bioloģiskais tēvs Dastijs Mairons, kurš atgriežas, lai apciemotu savus bērnus.

Atsauces

Ārējās saites 

2015. gada filmas
ASV filmas
Kinokomēdijas
Karstā pakaļdzīšanās

"Karstā pakaļdzīšanās" () ir 2015. gada ASV komēdija, kuras režisore ir Anne Flečera. Galvenās lomas atveido Rīza Viterspūna un Sofija Vergara. Filmas pirmizrāde notika .

Policiste, kura seko likumiem, cenšas aizsargāt atraitni no narkobarona pēc tam, kad abas bēg cauri Teksasai no negodīgiem policistiem un izsitējiem.

Atsauces

Ārējās saites 

2015. gada filmas
ASV filmas
Kinokomēdijas
Sekss, narkotikas un zvaniņš skan

"Sekss, narkotikas un zvaniņš skan" () ir 2015. gada ASV Ziemassvētku komēdija, kuras režisors un viens no scenārija autoriem ir Džonatans Levains. Galvenās lomas atveido Džozefs Gordons-Levits, Sets Rogens, Entonijs Makijs, Lizija Kaplana, Džiliana Bella, Mindija Kalinga un Maikls Šenons. Filmas pirmizrāde notika  Ņujorkā.

Filmā trīs draugi katru gadu apvienojas Ziemassvētku vakarā, lai atrastu labāko Ziemassvētku ballīti Ņujorkā.

Atsauces

Ārējās saites 

2015. gada filmas
ASV filmas
Kinokomēdijas
Ilgākais ceļojums

"Ilgākais ceļojums" () ir 2015. gada ASV romantiska drāma, kas balstīta uz Nikolasa Spārksa tāda paša nosaukuma romānu. Filmas režisors ir Džordžs Tilmans jaunākais. Galvenās lomas atveido Skots Īstvuds, Brita Robertsone, Džeks Hjūstons, Ūna Čaplina un Alans Alda. Filmas pirmizrāde notika .

Jauna pāra dzīve savijas kopā ar daudz vecāka vīrieša dzīvi pēc tam, kad viņš atceras pagātnes mīlestību.

Atsauces

Ārējās saites 

2015. gada filmas
ASV romantikas filmas
Drāmas
Kreilis (filma)

"Kreilis" () ir 2015. gada ASV un Ķīnas sporta drāma, kuras režisors un viens no producentiem ir Entuāns Fukva. Galvenās lomas atveido Džeiks Jillenhols, Forests Vaitekers, Reičela Makadamsa, Neomija Herisa, 50 Cent un Ūna Lorensa. Filmas pirmizrāde notika  Šanhajas filmu festivālā.

Pēc tam, kad nāvējošs negadījuma rezultātā bokseris nokļūst uz iznīcināšanas ceļa, viņam jācīnās, lai atgūtu meitu no bērnu aizsardzības dienestiem, kā arī, lai atjaunotu savu profesionālo karjeru.

Atsauces

Ārējās saites 

2015. gada filmas
ASV filmas
Drāmas
Latvijas pilis

Šajā uzskaitījumā apkopotas Latvijas viduslaiku pilis. Latvijā ir aptuveni 140 viduslaiku pilis, tādēļ šis saraksts nav pilnīgs. Sarakstā norādīta pils atrašanās vieta, tās būvēšanas laiks un pašreizējais stāvoklis.

Latvijas piļu uzskaitījums

Kurzeme

Zemgale

Vidzeme

Latgale

Atsauces

Ārējās saites 
 Latvijas Piļu un muižu asociācija
 Latvijas pilis un muižas
 Pilis un muižas
 12 interesantākās Latvijas viduslaiku pilis
 Piecpadsmit brīnišķīgas pilis Latvijā 
 Apceļo Latvijas pilis un muižas!

Pilis Latvijā
Maģiskais Maiks XXL

"Maģiskais Maiks XXL" () ir 2015. gada ASV komēdija, kuras režisors un viens no producentiem ir Gregorijs Džeikobss. Galvenās lomas atveido Čenings Teitums, Mets Boumers, Kevins Nešs, Džo Manganielo, Ādams Rodrigezs, Gabriels Iglesiass, Embera Hērda, Donalds Glovers, Endija Makdouela, Elizabete Benksa un Džada Pinketa Smita. Filmas pirmizrāde notika  Losandželosā. Filma ir turpinājums 2012. gada filmai "Maģiskais Maiks".

Trīs gadus pēc tam, kad Maiks pameta savu striptīzdejotāja dzīvi, viņš un pārējie "Tampas karaļi" dodas uz Mērtlbīču, lai parādītu savu pēdējo šovu.

Atsauces

Ārējās saites 

2015. gada filmas
ASV filmas
Kinokomēdijas
Drāmas
Teds 2

"Teds 2" () ir 2015. gada ASV komēdija, kuras režisors, kā arī viens no producentiem, scenārija autoriem un galveno lomu atveidotājiem ir Sets Makfārlins. Citas lomas atveido Marks Volbergs, Amanda Seifreda, Džovanni Ribisi, Džesika Bārta, Gabriels Iglesiass, Džons Slaterijs un Morgans Frīmens. Filmas pirmizrāde notika  Losandželosā. Filma ir turpinājums 2012. gada filmai "Teds".

Teds un Temi-Linna, kuri nesen apprecējušies, vēlas mazuli, tomēr, lai Teds varētu kļūt par tēvu, viņam tiesā būs jāpierāda, ka viņš ir pilnvērtīgs sabiedrības loceklis.

Atsauces

Ārējās saites 

2015. gada filmas
ASV filmas
Kinokomēdijas
Džamāls Hāšogdži

Džamāls Ahmeds Hāšogdži (; dzimis , miris ) bija Saūda Arābijas žurnālists, disidents un rakstnieks.

Bija Saūda Arābijas laikraksta Al Watan galvenais redaktors, bija Saūda Arābijas amatpersonu un diplomātu mediju padomnieks. Pameta valsti 2017. gada septembrī, vēlāk sācis rakstīt presē rakstus, kurā kritizējis Saūda Arābijas vadību. 2018. gada 2. oktobrī iegāja Saūda Arābijas konsulātā Stambulā, Turcijā, taču no ēkas neizgāja. 15. oktobrī sāka parādīties paziņojumi, ka Hāšogdži konsulāta telpās tika nogalināts. Sākotnēji Saūda Arābija šo faktu noliedza, apgalvojot, ka Hāšogdži no ēkas esot izgājis dzīvs, taču 20. oktobrī nogalināšanas faktu atzina. 16. novembrī The Washington Post un citi plašsaziņas līdzekļi ziņoja, ka CIP noskaidroja, ka Hāšogdži slepkavību pasūtījis Saūda Arābijas kroņprincis Mohamads bin Salmans, kuru arī kritizēja Hāšogdži.

Atsauces

Ārējās saites 

 

1958. gadā dzimušie
2018. gadā mirušie
Saūda Arābijas cilvēki
Žurnālisti
Slepkavību upuri
2016. gada Pasaules čempionāts šahā sievietēm

2016. gada Pasaules sieviešu šaha čempionāts notika no 1. līdz 14. martam Ukrainas pilsētā  Ļvovā. Tas bija mačs starp 2015. gada Pasaules sieviešu šaha čempionāta uzvarētāju Mariju Muzičuku un 2013.—2014. gada FIDE sieviešu Grand Prix uzvarētāju Hou Jifaņu.

Desmit partiju mačā pēc devītās partijas Hou Jifaņa sasniedza uzvarai nepieciešamo punktu skaitu (rezultāts mačā kļuva 6 pret 3) un kļuva par Pasaules čempioni.

Mača programma un rezultāts 
Atklāšanas ceremonija notika 2016. gada 1. martā Ļvovas Operas un baleta teātrī. Mačs tika spēlēts Potocka pilī.

Kauliņu krāsa tika izlozēta atklāšanas ceremonijā, Hou Jifaņa lozi vilka pirmā un izlozēja melnās figūras. Laika kontrole bija 90 minūtes pirmajiem 40 gājieniem, pēc tam vēl 30 minūtes partijas nobeigšanai, plus 30 sekunžu pieskaitījums pēc katra izdarītā gājiena, sākot no pirmā.

Mača programma:

 1. partija: 2. martā
 2. partija: 3. martā
 3. partija: 5. martā
 4. partija: 6. martā
 5. partija: 8. martā
 6. partija: 9. martā
 7. partija: 11. martā
 8. partija: 12. martā
 9. partija: 14. martā
 10. partija: 16. martā (netika spēlēta)
 Taibreiks: 18. martā  (netika spēlēts)
 Noslēgums (tika pārcelts uz 15. martu)

{| class="wikitable" style="text-align:center; background:white"
|+ 2016. gada mačs par Pasaules čempiones titulu.
|-
! !! Reitings !! width=20|1 !! width=20|2 !! width=20|3 !! width=20|4 !! width=20|5 !! width=20|6 !! width=20|7 !! width=20|8 !! width=20|9 !! width=20|10 !! Punkti 
|-
| align=left |  || 2563
| ½ ||style="background-color:#DCDCDC"| 0 || ½ ||style="background-color:#DCDCDC"| ½ ||style="background-color:#DCDCDC"| ½ || 0||style="background-color:#DCDCDC"| ½ || ½  ||style="background-color:#DCDCDC"| 0 || rowspan="2" | — ||3
|-
| align=left | || 2667
|style="background-color:#DCDCDC"| ½ || 1 ||style="background-color:#DCDCDC"| ½ || ½ || ½ ||style="background-color:#DCDCDC"| 1 || ½ || style="background-color:#DCDCDC"| ½ || 1 || 6
|-
| align=right | Video || || 01 || 02 || 03 || 04 || 05  || 06  || 07 || 08 || 09 || || 
|}

Atsauces

Ārējās saites 
 Oficiālā mājaslapa
 FIDE website – FIDE mājaslapa
 chessgames.com – mača partijas

Šahs Ukrainā
2016. gads sportā
Pasaules čempionāts šahā sievietēm
Zāģeri (filma)

"Zāģeri" ir Latvijas dokumentālā filma, kas izdota 2017. gadā. Filmas režisori ir Ivars Zviedris un Andris Kalnozols.

Filma saņēma Lielā Kristapa balvu kategorijā "Labākais skaņu režisors", kā arī nomināciju kategorijā "Labākais dokumentālās filmas operators".

Sižets 
Koks ir viena no svarīgākajām Latvijas eksporta precēm, tomēr nopelnīt šajā svētā nav viegli. Uzņējūms Romāns, kurš darbojas mežizstrādes biznesā, cenšas, lai apmierināts būtu gan klients, gan strādnieks, tomēr no abām pusēm var just problēmas — pasūtītāji ne vienmēr maksā, bet zāģeri ne vienmēr ievēro ētikas normas.

Atsauces 

2017. gada Latvijas filmas
Latvijas dokumentālās filmas
Filmas latviešu valodā
Luiss Leterjērs

Luiss Leterjērs (, dzimis ) ir Francijas kinorežisors un kinoproducents. Režisors tādām filmām kā "Nepārspējamais Halks", "Titānu cīņa", "Krāpšanas ilūzija" un pirmajām 2 "Kurjers" filmām.

Ārējās saites 

1973. gadā dzimušie
Parīzē dzimušie
Francijas kinorežisori
Francijas kinoproducenti
Printful

Printful Inc. ir ASV reģistrēts apdrukāšanas, šūšanas un piegādes ārpakalpojumu uzņēmums, kas saistīts ar Latvijas uzņēmumu grupu Draugiem Group. Dibināts 2010. gadā. Uzņēmuma centrālais birojs atrodas Rīgā, Raiņa Bulvārī 25.

Printful pēc pasūtījumiem apdrukā un šuj produktus, kā arī nodrošina to piegādi. Uzņēmums piedāvā integrāciju ar elektroniskās tirdzniecības platformām, automatizējot produktu izveidi, pasūtījumu saņemšanu un izpildi, turklāt klientiem ir iespēja piegādes izmaksas noteikt tiešsaistē. Printful nodrošina integrāciju ar dažādām elektroniskās tirdzniecības platformām un pakalpojumiem, piemēram, eBay, Amazon, WooCommerce, Shopify, Etsy, Weebly. Integrācija tiek veikta ar API pieprasījumu ķēdi

Printful apkalpo Ziemeļameriku ar struktūrvienībām ASV (Losandželosā Kalifornijā un Šarlotā Ziemeļkarolīnā) un Meksikā (Tihuanā). Eiropas pasūtījumus nodrošina meitas uzņēmums Latvijā AS Printful Latvia un Spānijas birojs un ražotne Barselonā. Austrālijā apdrukāšanu veic divi sadarbības partneri. Latvijas birojs arī nodrošina programmatūras izstrādi, mārketinga, klientu atbalsta, tirgus izpētes, finanšu pakalpojumus.

Vēsture 
2010. gadā ASV Kalifornijas štatā tika dibināts uzņēmums Idea Bits LLC.

2016. gada novembrī ASV pilsētā Šarlotā darbu uzsāka Printful otrā ražotne.
2017. gada janvārī uzņēmums tika pārreģistrēts Delavēras štatā un nosaukums mainīts uz Printful Inc. par  ASV dolāru tika iegādāts domēns printful.com (līdz tam uzņēmums strādāja ar domēnu theprintful.com).
2017. gada 13. februārī dibināts uzņēmums Latvijā AS Printful Latvia. Rīgā tika izveidota Printful trešā ražotne, kas paredzēta Eiropas klientu apkalpošanai.

2018. gada 5. novembrī Meksikā Tihuanā tika atklāta Printful ceturtā ražotne, kas specializējās individuāli šūtajos produktos un bija 1000 kvadrātmetru plaša.
2019. gada 3. maijā tika palaista Printful vietne spāņu valodā, un 6. jūnijā Barselonā tika atvērts Printful piektais birojs.
2019. gada pavasarī uz jaunu biroja ēku Krasta ielā pārcēlās lielākā daļa Draugiem Group uzņēmumu, Ojāra Vācieša ielas birojā paliekot tikai Printful. 17. jūlijā tika paziņots, ka AS Printful Latvia iegādājās zemi 6758 m² blakus birojam Ojāra Vācieša ielā, lai būvētu plašākas telpas centrālajam birojam.
2019. gada jūnijā darbu sāka Printful Spānijas birojs Barselonā.

2020. gada maijā darbu sāka ražotne Barselonā.
2020. gada jūlijā Printful vienojās ar diviem ražotājiem Austrālijā, no kuriem viens apdrukās apģērbus, bet otrs — interjera un mājas preces.

Atsauces

Ārējās saites 
 Printful 
 Idea Bits

Draugiem Group
ASV uzņēmumi
Odis

Odis (saīsinājums no Ogres dārzkopības izmēģinājumu stacijas nosaukuma) bija latviešu grupa, kas pirmie Latvijā ienesa un izpildīja tādus amerikāņu mūzikas žanrus kā fanks, souls. Grupas līderis bija dziedātājs un komponists Arnis Mednis. Grupa darbojās 20. gadsimta 80. gadu otrajā pusē un 90. gadu sākumā.

Biogrāfija
Grupa izveidota 1985. gadā kā Ogres dārzkopības izmēģinājumu stacijas (Ogresgalā) ansamblis. Neraugoties uz to, ka visi tās dalībnieki nāca no Rīgas, grupa lielākoties uzstājās Ogresgala kultūras namā. "Odis" atšķirībā no valdošajām tendencēm tā laika mūzikā iedvesmu smēlās Rietumu popmūzikā (piemēram, S.O.S. Band, Level 42), kā arī džeza (Džons Koltreins, Els Žaro) un fanka (Earth, Wind & Fire) mūzikā. Sākotnēji grupa izpildīja tikai ārzemju izpildītāju skaņdarbus jeb kaverus. Sākotnēji grupas sastāvā bija dziedātājs A. Mednis, taustiņinstrumentālists Ēriks Garkulis un basģitārists Andris Lūkins, kuri paši rakstīja dziesmas. 

Lai arī neguva milzīgu popularitāti sava netipiskā skanējuma dēļ, tā zināma kļuva ar tādām dziesmām kā „Radio, radio”, „Hei, mazā” un „Šodien ārā saulains laiks”. Savas pastāvēšanas laikā ieguva visas tā laika galvenās balvas dažādos mūzikas festivālos — "Liepājas dzintarā", festivālā "Jūrmala’93", Sopotas festivālā un daudzos citos. Lielāko daļu savu dziesmu "Odis" tā arī neierakstīja. Grupas vienīgais izdotais albums ir angļu valodā ierakstītais „Shadows and Rain”, bet pārējās grupas dziesmas pieejamas koncertierakstu versijās. 1989. gadā grupa radīja instrumentālās mūzikas albumu izrādei “Sātana radītā”, 1990. gadā aranžēja un producēja Raimonda Paula mūziku kinofilmai „Depresija” 1990. gadā.

Grupas dalībnieki Arnis Mednis un Raimonds Macats ir saņēmuši Lielo mūzikas balvu par ieguldījumu latviešu mūzikā. Grupa sniegusi koncertus Polijā, Vācijā, Austrijā, Dānijā, Krievijā un ASV un uzstājusies kopā ar B. B. Kingu un Čaku Hānu.

Grupas sastāvs
 Arnis Mednis — balss, taustiņinstrumenti
 Ēriks Garkulis — taustiņinstrumenti
 Andris Lūkins — basģitāra
 Raimonds Macats — taustiņinstrumenti
 Egons Krinkelis — ģitāra
 Indris Orubs — sitaminstrumenti
 Juris Trasūns — saksofons
 Normunds Krastiņš — trompete

Diskogrāfija

 Arnis Mednis un grupa "Odis" — "Sātana radītā" (mūzika teātra izrādei; 1989, LP, Melodija)
 Raimonds Pauls un Odis  — Mūzika kinofilmai "Depresija" ‎(1991, LP, RiTonis)
 "Shadows And Rain" (1993, CD)
 "Šodien ārā saulains laiks" (grupas un A. Medņa labāko dziesmu izlase, izpilda dažādi izpildītāji, 2011, CD, Mikrofona ieraksti)

Atsauces 

1980. gadu mūzikas grupas
1990. gadu mūzikas grupas
Latvijas mūzikas grupas
Ogresgala pagasts
Šausmas Amitivilā

"Šausmas Amitivilā" () ir 2005. gada šausmu filma, kuras režisors ir Endrū Daglass. Galvenās lomas atveido Raiens Renoldss, Melisa Džordža un Filips Beikers Hols. Filmas pirmizrāde notika .

Tikko precējušos pāri sāk terorizēt dēmoniski spēki pēc tam, kad viņi ir pārceļas uz lielu māju, kurā gadu pirms tam notika masveida slepkavība.

Atsauces

Ārējās saites 

2005. gada filmas
ASV filmas
Šausmu filmas
500 vasaras dienas

"500 vasaras dienas" () ir 2009. gada romantiska komēdija, kuras režisors ir Marks Vebs. Galvenās lomas atveido Džozefs Gordons-Levits un Zoja Dešanela. Filmas pirmizrāde notika  Sandensas kinofestivālā.

Filmas galvenie varoņi ir Sammera Finna, kura netic patiesai mīlestībai, un Toms Hansens, kurš viņā iemīlas.

Atsauces

Ārējās saites 

2009. gada filmas
ASV filmas
Kinokomēdijas
Drāmas
Grega dienasgrāmata (filma)

"Grega dienasgrāmata" () ir 2010. gada komēdija, kuras režisors ir Tors Freidentāls. Filmas scenārijs veidots pēc Džefa Kinnija tāda paša nosaukuma grāmatas. Galvenās lomas filmā atveido Zakarijs Gordons, Roberts Kaprons, Stīvs Zāns un Reičela Herisa. Filmas pirmizrāde notika .

Filmā parādīti 12 gadus vecā Grega piedzīvojumi laikā, kad viņš tikko ir pabeidzis pamatskolu un pāriet uz vidusskolu, kurā viņam jāiemācās izdzīvot.

Atsauces

Ārējās saites 

2010. gada filmas
ASV filmas
Kinokomēdijas
Tumšās ēnas

"Tumšās ēnas" () ir 2012. gada šausmu komēdija, kuras režisors ir Tims Bērtons. Galvenās lomas filmā atveido Džonijs Deps, Mišela Feifere, Helēna Bonema Kārtere, Eva Grīna, Hloja Greisa Moreca, Džekijs Ērls Helijs, Džonijs Lī Millers un Bella Hītkota. Filmas pirmizrāde notika .

Ieslodzīts vampīrs Bārnabass Kolinss tiek atbrīvots un atgriežas savā dzimtas mājā, kur viņa disfunkcionālajiem pēctečiem ir vajadzīga viņa aizsardzība.

Atsauces

Ārējās saites 

2012. gada filmas
ASV filmas
Kinokomēdijas
Šausmu filmas
Tima Bērtona filmas
Ielaid mani

"Ielaid mani" () ir 2010. gada ASV un Apvienotās Karalistes romantiska šausmu filma, kuras režisors un scenārija autors ir Mets Rīvss. Galvenās lomas filmā atveido Hloja Greisa Moreca, Kodijs Smits-Makfī, Eliass Koteass un Ričards Dženkinss. Filmas pirmizrāde notika  Toronto filmu festivālā.

Jauns zēns, kuru skolā apceļ, sadraudzējas ar meiteni-vampīru, kas dzīvo slepenībā kopā ar savu aizbildni.

Atsauces

Ārējās saites 

2010. gada filmas
ASV filmas
Apvienotās Karalistes filmas
Šausmu filmas
Relativity Media filmas
ASV romantikas filmas
Ja es palikšu

"Ja es palikšu" () ir 2014. gada ASV romantiska drāma, kas balstīta uz Geilas Formanes tāda paša nosaukuma romānu. Filmas režisors ir R. Dž. Katlers. Galvenās lomas filmā atveido Hloja Greisa Moreca, Džeimijs Bleklijs, Džošua Leonards, Steisija Kīča, Aiša Hindsa un Mireja Enosa. Filmas pirmizrāde notika  Ņujorkā.

Mijas Holas dzīve mainās pēc tam, kad viņa kopā ar ģimeni iekļūst smagā autoavārijā, kurā Mijas vecāki un mazais brālis iet bojā, bet Mija nonāk komā. Mija slimnīcā piedzīvo ārpusķermeņa pieredzi, kuras laikā viņai jāizlemj, vai palikt dzīvai, vai pievienoties vecākiem un brālim.

Atsauces

Ārējās saites 

2014. gada filmas
ASV romantikas filmas
Drāmas
Ave Sol (koris)

Ave Sol ir 1969. gadā dibināts profesionāls kamerkoris. Viens no pirmajiem koriem, kas sāka popularizēt latviešu kora mākslu koncertceļojumos un festivālos visā pasaulē. Kora nosaukums "Ave Sol" no latīņu valodas tulkojams kā "Esi sveicināta, Saule!". Šādu nosaukumu nes arī Raiņa poēma, kas publicēta 1910. gadā.

Kamerkora pirmais mēģinājums notiek 1969. gada 15. janvārī. Jau 1974. gadā koris dodas pirmajā ārzemju braucienā - dalība Itālijas pilsētas Areco konkursā, kur koris gūst 1. vietu tautas mūzikas sacensībā un 4. vietu oriģinālkompozīciju sacensībā. 1987. gadā Ave Sol viesojas ASV, savukārt gadu vēlāk - Brazīlijā.

Kamerkoris Ave Sol muzicējis kopā ar Ļeņingradas filharmonijas simfonisko orķestri, Lietuvas Valsts filharmonijas orķestri, Toijamas Akadēmisko orķestri, Brēmenes orķestri Kammer Sinfonie, Frankfurtes Radio simfonisko orķestri, Londonas Karaliskās Mūzikas akadēmijas orķestri,
Izraēlas Camerata Jerusalem, Lietuvas kamerorķestri, Maskavas kamermūziķiem, Berlīnes Konzerthaus orķestri, kā arī Olborgas simfonisko orķestri u.c.

Nesenākā pagātnē Ave Sol piedalījies vairākos Latvijas Nacionālās operas un baleta jauniestudējumos: Riharda Vāgnera "Tanheizers" (2017), "Klīstošais holandietis" (2018); Imanta Kalniņa "Spēlēju, dancoju"(2019).

Diriģenti 
Imants Kokars (1969—2000), mākslinieciskais vadītājs un galvenais diriģents.
Uldis Kokars (2000—2013), mākslinieciskais vadītājs un galvenais diriģents.
Andris Veismanis (2013—pašlaik), mākslinieciskais vadītājs un galvenais diriģents; kopā ar otro diriģentu Jurģi Cābuli.

Ārējās saites 
 Rīgas kamerkoris "Ave Sol" Dina Dūdiņa-Kurmiņa klasika.lsm.lv 2014. gada 27. septembrī.
 Rīgas kamerkora Ave Sol koncerts "ES. MĪLU. RĪGU." Pēterbaznīcā Rīgas Svētkos 2020. gada 15. augustā (tiešraide)

Atsauces 

Latvijas kori
Rīgas Porcelāna muzejs

Rīgas Porcelāna muzejs ir keramikas muzejs Rīgā. Tas tika atvērts 2001. gada 30. oktobrī. Muzejs atrodas Vecrīgā, Kalēju ielā 9-11 Konventa sētā. 

Muzejs piedāvā iepazīties ar Rīgas porcelāna ražošanas vēsturi. Tajā skatāmi gan līdz Pirmajam pasaules karam Rīgā ražotie porcelāna izstrādājumi, gan 20. gadsimta sākuma, vidus un beigu posma porcelāna priekšmeti.

Muzeja kolekcijas pamatu veido Rīgas porcelāna rūpnīcas muzeja krājums – tie ir gandrīz septiņi tūkstoši dažādu fajansa un porcelāna priekšmetu, kas tikuši izgatavoti no 19. gadsimta vidus līdz 20. gadsimta beigām.

Muzejs regulāri rīko latviešu porcelāna mākslinieku, piemēram, Āra Segliņa, Valdas Podkalnes, Tatjanas Krivenkovas un citu mūsdienu mākslinieku darbu izstādes. Apmeklētājiem tiek piedāvāta arī iespēja pašiem izmēģināt roku porcelāna apgleznošanā. Skolēniem iespējams apmeklēt muzejpedagoģiskās programmas "Kā top porcelāns?” pasākumus.

Atsauces

Ārējās saites 
 

Mākslas muzeji un galerijas Latvijā
Muzeji Rīgā
Porcelāns
Veike-Mārjas pagasts

Veike-Mārjas pagasts () ir viena no 8 Igaunijas Rietumviru apriņķa pašvaldībām tā dienvidu daļā. Pašvaldībā ietilpst 4 lielciemi (Kiltsi, Rake, Simuna, Veike-Mārja) un 64 ciemi. Izveidots 2017. gada reģionālās reformas gaitā, apvienojot Rakes un Veike-Mārjas pagastus. Robežojas ar Vinni pagastu ziemeļaustrumos, Jegevas apriņķa Jegevas pagastu dienvidos, Jervas apriņķa Jervas pagastu rietumos, kā arī Tapas pagastu ziemeļrietumos.

Apskates vietas

 Ebaveres kalns (Ebavere mägi)
 Emumegi (Emumägi)
 Entu pilskalns (Äntu linnus)
 Kiltsi muiža (Kiltsi mõis)
 Līgvallas muiža (Liigvalla mõis)
 Rakes muzejs (Rakke koduloomuuseum)
 Rohu raķešu bāze (Rohu raketibaas)
 Simunas baznīca (Simuna kirik)
 Vao pils (Vao vasallilinnus)
 Veike-Mārjas baznīca (Väike-Maarja kirik)
 Veike-Mārjas muzejs (Väike-Maarja muuseum)

Attēlu galerija

Ārējās saites
Väike-Maarja muuseum

Igaunijas pagasti
Rietumviru apriņķis
Invincible (filma)

Invincible ir 2006. gada ASV sporta drāma, kuras režisors ir Ēriksons Kors. Galvenās lomas filmā atveido Marks Volbergs, Gregs Kinnīrs, Elizabete Benksa un Maikls Hejss. Filmas pirmizrāde notika .

Filmas sižets ir balstīts uz uz Vinsa Papales dzīvesstāstu. Vinss 1976. gadā bija 30 gadus vecs bārmenis no Dienvidfiladelfijas, kurš kļuva par NFL komandas Filadelfijas "Eagles" spēlētāju.

Atsauces

Ārējās saites 

2006. gada filmas
ASV filmas
Drāmas
Makss Peins

Makss Peins () ir 2008. gada ASV asa sižeta trilleris, kas balstīts uz tāda paša nosaukuma videospēlēm. Filmas režisors un viens no producentiem ir Džons Mūrs. Galvenās lomas filmā atveido Marks Volbergs, Mila Kūnisa, Bo Bridžess, Ludacris, Kriss O'Donels un Nellija Furtado. Filmas pirmizrāde notika .

Ņujorkā satiekas policijas detektīvs, kura ģimene tika nogalināta sazvērestības rezultātā, un slepkava, kura vēlas atriebt māsas nāvi. Abi vēlas atrisināt slepkavību virkni Ņujorkā, tomēr abiem pa pēdām dosies arī policisti, mafija un nežēlīga korporācija.

Atsauces

Ārējās saites 

2008. gada filmas
ASV filmas
Bailes (1996. gada filma)

"Bailes" () ir 1996. gada ASV psiholoģisks trilleris, kura režisors ir Džeimss Foulijs. Galvenās lomas filmā atveido Marks Volbergs, Rīza Viterspūna, Viljams Pītersens, Alisa Milāno un Eimija Brenemena. Filmas pirmizrāde notika .

Kad Nikola satiek Deividu, viņš tai šķiet ideāls vīrietis. Tomēr drīz vien Nikola ievēro, ka Deividam ir arī tumšākā puse. Viņa pielūgsme pārvēršas apsēstībā, viņu sapņu attiecības kļūst par murgu, bet Nikolas mīlestība pārvēršas bailēs.

Atsauces

Ārējās saites 

1996. gada filmas
ASV filmas
ASV erotiskās filmas
Naktis bugi stilā

"Naktis bugi stilā" () ir 1997. gada ASV drāma, kuras režisors, scenārija autors un viens no producentiem ir Pols Tomass Andersons. Galvenās lomas filmā atveido Marks Volbergs, Džūliana Mora, Bērts Renoldss, Dons Čīdls, Džons Reilijs, Viljams H. Meisijs un Hetere Grehema. Filmas pirmizrāde notika  Toronto filmu festivālā.

Filmā tiek parādīts stāsts par kāda jaunieša piedzīvojumiem Kalifornijas pornogrāfijas industrijā 70. gadu beigās un 80. gadu sākumā.

Atsauces

Ārējās saites 

1997. gada filmas
ASV filmas
Drāmas
Pola Tomasa Andersona filmas
Trīs karaļi

"Trīs karaļi" () ir 1999. gada ASV un Austrālijas kara komēdija, kuras režisors un scenārija autors ir Deivids O. Rasels. Galvenās lomas filmā atveido Marks Volbergs, Džordžs Klūnijs, Ice Cube, Spaiks Džonzs, Nora Danna un Džeimijs Kenedijs. Filmas pirmizrāde notika  ASV.

Pēc Persijas Līča kara četri karavīri nolemj zagt zeltu, kas tika nozagts no Kuveitas, tomēr sava ceļa laikā viņi atklāj cilvēkus, kuriem izmisīgi nepieciešama palīdzība.

Atsauces

Ārējās saites 

1999. gada filmas
ASV filmas
Austrālijas filmas
Kinokomēdijas
Absolūtā vētra

"Absolūtā vētra" () ir 2000. gada ASV biogrāfiska katastrofu drāma, kas balstīta uz Sebastjana Jungera tāda paša nosaukuma grāmatu. Filmas režisors un viens no producentiem ir Volfgangs Petersens. Galvenās lomas filmā atveido Marks Volbergs, Džordžs Klūnijs, Daiena Leina, Viljams Flečers, Kārena Allena, Maikls Aironsaids, Bobs Gantons, Mērija Elizabete Mastrantonio un Džons Reilijs. Filmas pirmizrāde notika .

Filmas pamatā ir patiesi notikumi par zvejniekiem no Glosteras, kuru kuģi Andrea Gail Atlantijas okeānā pārsteidz neparasti spēcīga vētra, kā rezultātā zvejniekiem draud nāves briesmas.

Atsauces

Ārējās saites 

2000. gada filmas
ASV filmas
Biogrāfiskas filmas
Drāmas
ASV katastrofu filmas
Divu Krastu Radio

Divu Krastu Radio – Retro ir reģionāla radiostacija, kas raida no Jēkabpils un Daugavpils un dzirdama Sēlijā, Latgales dienvidos un Vidzemes dienvidaustrumos. Radiostacija veido arī ziņu portālu daugavpilszinas.lv.

Programma 
Radiostacijas ēterā skan populārā latviešu, krievu un cita ārzemju mūzika no 70. – 90. gadiem. Katru dienu pārraida ziņas un reklāmas. Ēterā skan arī raidījumi latviešu un latgaliešu valodā.

Apraide

Atsauces

Ārējās saites 
 Ziņu portāls "Daugavpils ziņas"

Latvijas radio stacijas
Itālijas variants (2003. gada filma)

"Itālijas variants" () ir 2003. gada ASV krimināltrilleris, kura režisors ir F. Gerijs Grejs. Galvenās lomas filmā atveido Marks Volbergs, Šarlīze Terona, Edvards Nortons, Džeisons Steitems, Sets Grīns un Donalds Saterlends. Filmas pirmizrāde notika  Tribekas filmu festivālā.

Čārlijs Kroukers un viņa komanda, kura tiek nodota un atstāta nomiršanai Itālijā, izplāno zelta zādzību no sava bijušā sabiedrotā.

Atsauces

Ārējās saites 

2003. gada filmas
ASV filmas
Snaiperis (2007. gada filma)

"Snaiperis" () ir 2007. gada ASV asa sižeta trilleris, kura režisors ir Entuāns Fukva. Galvenās lomas filmā atveido Marks Volbergs, Maikls Penja, Denijs Glovers, Keita Mara un Eliass Koteass. Filmas pirmizrāde notika .

Snaiperis, kurš dzīvo mierā, tiek atsaukts atpakaļ darbībā pēc tam, kad viņš uzzina par plānu nogalināt prezidentu.

Atsauces

Ārējās saites 

2007. gada filmas
ASV filmas
Četri brāļi

"Četri brāļi" () ir 2005. gada ASV krimināltrilleris, kura režisors ir Džons Singltons. Galvenās lomas filmā atveido Marks Volbergs, Tairīss Gibsons, Andrē Bendžamins un Garets Henlunds. Filmas pirmizrāde notika .

Četri adoptēti brāļi, kuru māti nošauj veikala aplaupīšanā, izmeklē šo slepkavību un meklē mātes slepkavu.

Atsauces

Ārējās saites 

2005. gada filmas
ASV filmas
Es mīlu Hakabijus

"Es mīlu Hakabijus" () ir 2004. gada ASV un Apvienotās Karalistes komēdija, kuras režisors, kā arī viens no producentiem un scenārija autoriem ir Deivids O. Rasels. Galvenās lomas filmā atveido Marks Volbergs, Dastins Hofmans, Izabella Huperta, Džūds Lo, Džeisons Švarcmans, Lilija Tomlina un Naomi Votsa. Filmas pirmizrāde notika  Toronto filmu festivālā.

Vīrs un sieva sāk tēlot detektīvus, cenšoties palīdzēt citiem cilvēkiem atrisināt viņu eksistenciāla veida problēmas.

Atsauces

Ārējās saites 

2004. gada filmas
ASV filmas
Apvienotās Karalistes filmas
Kinokomēdijas
Pērtiķu planēta (2001. gada filma)

"Pērtiķu planēta" () ir 2001. gada ASV zinātniskās fantastikas filma, kuras režisors ir Tims Bērtons. Galvenās lomas filmā atveido Marks Volbergs, Tims Rots, Helēna Bonema Kārtere, Maikls Klārks Dankans, Kriss Kristofersons, Pols Džamati un Estella Vorena. Filmas pirmizrāde notika .

2029. gadā Gaisa spēku astronauts nokļūst uz noslēpumainas planētas, kur attīstīti, runājoši pērtiķi dominē pār primitīvu cilvēku rasi.

Atsauces

Ārējās saites 

2001. gada filmas
ASV filmas
Zinātniskās fantastikas filmas
Pērtiķu planēta
Tima Bērtona filmas
Teds (2012. gada filma)

"Teds" () ir 2012. gada ASV animācijas spēlfilma, kinokomēdija, kuras režisors, kā arī viens no producentiem, scenārija autoriem un galveno lomu atveidotājiem ir Sets Makfārlins. Citas lomas atveido Marks Volbergs, Mila Kūnisa, Džovanni Ribisi un Džoels Makheils.
Filmas pirmizrāde notika . 2015. gadā notika filmas turpinājuma "Teds 2" pirmizrāde.

Džons Benets ir vīrietis, kuram piepildījās bērnības vēlēšanās un viņš ieguva dzīvu rotaļlācīti. Tagad, kad Džons ir pieaudzis, viņam ir jāizvēlas — uzturēt attiecības ar savu lāci vai ar savu draudzeni Loriju.

Atsauces

Ārējās saites 

2012. gada filmas
ASV filmas
Kinokomēdijas
Pornhub

Pornhub ir pornogrāfijas tīmekļa vietne, kas sniedz bezmaksas pieeju pornogrāfiskiem materiāliem internetā. Pornhub uzsāka darbību 2007. gada 24. maijā Monreālā. No 2010. gada Pornhub īpašnieks ir kompānija "MindGeek". Pornhub ir viena no populārākajām tīmekļa vietnēm pasaulē.

Atsauces 

Pornogrāfiska satura tīmekļa vietnes
Rohindžas

Rohindžas (Ruáingga, ) ir indoāriešu saimes etniskā grupa, kura pārstāvji galvenokārt dzīvo Mjanmas rietumos un Bangladešā. Kopējais rohindžu skaits tiek lēsts vairāk par diviem miljoniem. Mjanmā dzīvo aptuveni 400 tūkstoši rohindžu, bet pirms 2016. gada beigās uzsākās rohindžu vajāšanas to skaits valstī tika lēsts ap vienu miljonu.

2016. gada beigās Mjanmas bruņotie spēki un policija ar valdības ziņu uzsāka rohindžu vajāšanu. Vairākas ANO institūcijas, Starptautiskā krimināltiesa, cilvēktiesību aktīvisti un citi norādījuši, ka Mjanmas valdība veic etnisko tīrīšanu un genocīdu pret šo etnisko grupu. Daudzi rohindžas aizbēga uz kaimiņvalsti Bangladešu.

2013. gadā ANO raksturoja rohindžas kā vienu no visvairāk vajātajām minoritātēm pasaulē.

Atsauces

Ārējās saites 

Mjanmas tautas
Bangladešas tautas
Musulmaņi
Broks Besers

Broks Besers (; 1997. gada 25. februārī) ir amerikāņu hokejists, uzbrucējs. Pašlaik (2018) spēlē Nacionālās hokeja līgas kluba Vankūveras "Canucks" sastāvā.

Spēlētāja karjera 
No 2013. līdz 2015. gadam Besers spēlēja USHL, taču tad divas sezonas aizvadīja NCAA. 2017. gada martā Besers noslēdza līgumu ar NHL vienību Vankūveras "Canucks", tanī pašā dienā aizvadot debiju komandas rindās. Deviņās spēlēs Besers guva četrus vārtus. 2017. gada novembrī un decembrī tika atzīts par NHL labāko mēneša debitantu, janvārī piedaloties arī NHL Zvaigžņu spēlē.

Ārējās saites 

1997. gadā dzimušie
ASV hokejisti
Vankūveras "Canucks" spēlētāji
Ilona Dreģe

Ilona Dreģe (dzimusi Bāliņa 1956. gadā) ir bijusī latviešu dziedātāja un ierēdne. Pazīstama kā kādreizējā grupu "Menuets" un "Eolika" soliste. Bijusi Latvijas Republikas Aizsardzības ministrijas darbiniece.

Dzīvesgājums 
Dzimusi 1956. gada 26. oktobrī latviešu pianista Ermena Bāliņa un igauņu dziedātājas Aino Lehmusas ģimenē, kas pēc viņas piedzimšanas pārcēlās uz dzīvi Rīgā. Mācījās Rīgas 49. vidusskolā un jau 9 gadu vecumā sāka uzstāties kopā ar savas skolas orķestri. Pēc uzstāšanās Latvijas Televīzijas konkursā "Ko tu proti?", Jānis Blūms viņu 1970. gadā uzaicināja pievienoties grupai Menuets. 1971. gadā grupa "Menuets" piedalījās "Liepājas Dzintarā" un ierakstīja TV filmu "Viss ir labs, kas labi beidzas". 1972. gadā viņa izpildīja Imanta Kalniņa "Dziesmu dūdieviņam".

1973. gadā I. Bāliņa pameta "Menuetu", darbojās VEF kultūras pils vokālajā studijā un uzstājās tolaik populārajās rēvijās. 1977. gadā pēc Borisa Rezņika uzaicinājuma pievienojās Latvijas filharmonijas estrādes ansamblim "Eolika". 1980. gadā Ilona Bāliņa kopā ar basistu Juri Griņevu aizgāja no "Eolikas" un sāka dziedāt Tulas filharmonijas ansamblī "Krasnije maki" (Sarkanas magones), tad kādu laiku dziedāja viesnīcas "Latvija" varietē.

Pēc apprecēšanās ar Henriku Dreģi viņa beidza dziedātājas karjeru un pēc Latvijas neatkarības atjaunošanas līdz 2020. gadam jūlijam strādāja Aizsardzības ministrijā.

Atsauces 

1956. gadā dzimušie
Latviešu dziedātāji
Latvijas ierēdņi
Muhameds VI

Muhameds VI (, muḥammad as-sādis) ir Marokas karalis kopš , kad nomira viņa tēvs, iepriekšējais Marokas karalis Hasans II. Līdz 1999. gadam viņš bija Marokas princis kā iepriekšējā karaļa vecākais dēls un troņmantnieks. Muhameds VI ir 23. monarhs (3. karalis) no Alavītu dzimtas, kura valda Marokā kopš 1666. gada. Muhameda VI vecākais dēls Mulajs Hasans (dzimis 2003. gadā) ir kroņprincis. Viņam ir vēl meita Lalla Hadīdža (dzimusi 2007. gadā).

Ārējās saites 

1963. gadā dzimušie
Marokas monarhi
Ar Krizantēmas ordeni apbalvotie
Pašreizējie valstu vadītāji
Ātrums

Ātrums ir fizikāls lielums, kas raksturo kustīga ķermeņa vai materiāla punkta veikto ceļu noteiktā laika periodā. Fizikā tas parasti tiek saukts par vidējo ātrumu, un to izmanto, lai raksturotu nevienmērīgas kustības, kur momentānais ātrums laika gaitā pieaug, samazinās vai pat ķermenis noteiktā atskaites sistēmā nepārvietojas.

Vidējo ātrumu var aprēķināt pēc šādas formulas:
 

Formulas skaitītājā ir ķermeņa veiktais ceļš noteiktā laika periodā, bet saucējā ir pavadītais laiks šīs kustības veikšanai.

Zinātnē un sadzīvē terminu "ātrums" lieto arī plašākā nozīmē, tas ir, lai apzīmētu jebkura procesa izmaiņas ātrumu, piemēram, temperatūras augšanas ātrumu, leņķisko ātrumu vai ķīmiskas reakcijas ātrumu. Matemātiski lieluma izmaiņas ātrumu iegūst, atvasinot šo lielumu.

Ārējās saites
Ātrums (nozīmju atdalīšana)

Ātrums var būt:

 fizikāls lielums
 ātrums, vidējais ātrums;
 momentānais ātrums;
 leņķiskais ātrums;
 gaismas ātrums;
 Ātrums (filma).
Arkādijs Dvorkovičs

Arkādijs Dvorkovičs (; dzimis  Maskavā) ir Krievijas politiķis. Krievijas Federācijas valdības priekšsēdētāja vietnieks (2008—2012). Krievijas Federācijas prezidenta palīgs (2008—2012). Starptautiskās šaha federācijas (FIDE) prezidents (no 2018. gada 3. oktobra).

Biogrāfija 
Piedzimis šaha meistara un FIDE starptautiskā arbitra Vladimira Dvorkoviča () (1937—2005) ģimenē. 1994. gadā beidzis Maskavas Valsts universitātes ekonomikas fakultāti, bet 1997. gadā beidzis Djūka Universitāti ar ekonomikas maģistra diplomu.
No 1994. līdz 2000. gadam strādājis Krievijas Finanšu ministrijā, kurā bijis Ekonomikas ekspertu grupas zinātniskais vadītājs, konsultants, vecākais eksperts un izpilddirektors. 2000. gadā bijis eksperts Krievijas Stratēģisko pētījumu centrā. No 2000. gada augusta līdz 2001. gadam bijis Krievijas Federācijas ekonomiskās attīstības ministra Germana Grefa padomnieks. No 2001. līdz 2004. gadam bijis Krievijas Federācijas ekonomiskās attīstības ministra vietnieks. No 2004. gada aprīļa līdz 2008. gada maijam bijis Krievijas Federācijas prezidenta ekspertu grupas vadītājs. No 2008. līdz 2012. gadam bijis Krievijas premjerministra vietnieks un Krievijas Federācijas prezidenta palīgs.

FIDE prezidents 
No 2007. līdz 2009. gadam bijis Krievijas šaha federācijas viceprezidents, atbildējis par bērnu un jaunatnes šaha attīstību. No 2010. līdz 2014. gadam bijis par Krievijas šaha federācijas uzraudzības padomes priekšsēdētāju.
 2018. gada 3 oktobrī Dvorkovičs ievēlēts par Starptautiskās šaha federācijas (FIDE) prezidentu.

Atsauces

Ārējās saites 

1972. gadā dzimušie
Maskavā dzimušie
Krievijas šahisti
Krievijas politiķi
Ar Goda ordeni apbalvotie
Aidis Tomsons

Aidis Tomsons (dzimis ) ir latviešu žurnālists. Ilgstoši ir Latvijas Radio 1 raidījumu vadītājs, kur lielākoties vada politiskus diskusiju raidījumus vai intervē augstākā līmeņa politiķus un amatpersonas.

Biogrāfija 
Aidis Tomsons dzimis kristīgā ģimenē kā jaunākais dēls ar vienu brāli. Tēvs Laimonis Tomsons bija mācītājs un māte Hilda Tomsone — pavāre. Uzaudzis Rīgas centrā, bērnībā vasaras pavadījis īrētā vasarnīcā Carnikavā un Lielvārdē. Vidējo izglītību ieguva Natālijas Draudziņas ģimnāzijā, pēcāk pabeidza divgadīgos angļu valodas kursus Latvijas Universitātē. Sava klasesbiedra, kurš mērķtiecīgi virzījās uz žurnālista karjeru, ietekmē mācījās jauno žurnālistu skolā "Noruna".

Ilgstoši strādā Latvijas Radio, vada analītisko raidījumu "Krustpunktā" un tā rubriku "Brīvais mikrofons". No 2018. gada pavasara ir viens no ārpolitikas apskata "Divas puslodes" veidotājiem.

Vadījis arī dažādas klātienes diskusijas, piemēram, Starptautiskajā invalīdu dienā 2002. gadā un sarunu festivālā "Lampa" 2018. gadā.

2021. gada 20. aprīlī saņēmis IV šķiras Triju Zvaigžņu ordeni "par sevišķiem nopelniem Latvijas valsts labā, par nozīmīgu ieguldījumu demokrātijas stiprināšanā un Latvijas informācijas telpas kvalitātē, risinot valstiski un sabiedriski nozīmīgus tematus un pārstāvot kvalitatīvu, profesionālu un ētisku žurnālistiku".

Privātā dzīve 
Aidis Tomsons ir precējies un ar sievu un trīs dēliem dzīvo Garkalnē, paša celtā namā. Ar topošo sievu saticies slimnīcā, abiem esot pacientiem. Apprecējies 1993. gadā. Sieva strādā par Garkalnes bērnudārza direktora vietnieci.

Ir adventists, aktīvi komunicē par ticības jautājumiem. Agrāk darbojies Septītās dienas Adventistu Latvijas Draudžu savienības oficiālajā izdevumā "Adventes Vēstis", bet 2016. gada februārī, protestējot pret baznīcas vadības vēlmi atbrīvoties no mācītāja Ivo Roderta, izveidoja no baznīcas vadības neatkarīgu interneta mediju "Vēstis Adventistiem".

Rīgā kā pārvietošanās līdzekli galvenokārt izmanto velosipēdu. Brīvajā laikā labprāt slēpo, skrituļo, spēlē galda spēles. Bērnībā beidzis mūzikas skolu, apgūstot vijoles spēli un klavieres, bet tagad mēdz spēlēt ģitāru.

Atsauces

Ārējās saites 
 
 A. Tomsona veidotais saturs Latvijas sabiedriskajos medijos

1970. gadā dzimušie
Latvijas žurnālisti
Latvijas Radio darbinieki
Triju Zvaigžņu ordeņa virsnieki
Toms Veličko

Toms Veličko (dzimis ) ir latviešu aktieris.

2009. gadā beidzis Vaidavas pamatskolu. 2012. gadā beidzis Valmieras Pārgaujas ģimnāziju. No 2012. līdz 2013. gadam mācījies Latvijas Kultūras koledžā. 2017. gadā absolvējis Latvijas Kultūras akadēmiju un ieguvis bakalaura grādu dramatiskā teātra aktiera specialitātē.

Piedalījies izrādēs Jaunajā Rīgas teātrī, Valmieras Drāmas teātrī, Ģertrūdes ielas teātrī un Latvijas Nacionālajā teātrī, kā arī Kultūras akadēmijas diplomdarbu izrādēs.

Atveidojis lomas filmās "Asiņainā upe" un "Sarauj, Just!".

Atsauces 

1993. gadā dzimušie
Latviešu teātra aktieri
Dailes teātra aktieri
Turkmenbaši (pilsēta)

Turkmenbaši () ir ostas pilsēta Turkmenistānas rietumos. Izvietojusies Kaspijas jūras austrumu piekrastē pie Turkmenbaši līča. Transporta mezgls (osta ar prāmju satiksmi uz Baku un Astrahaņu, starptautiskā lidosta, dzelzceļa stacija) un naftas pārstrādes centrs.

Pilsēta dibināta 1869. gadā kā Krasnovodska (Krasnovodskas cietoksnis). 1993. gadā pārdēvēta par godu tā laika valsts prezidentam Saparmuratam Nijazovam, kas bija pieņēmis Turkmenbaši (turkmēņu tēva) titulu.

1942. gada 20. septembrī Krasnovodskas cietuma slimnīcā miris Latvijas pirmais Ministru prezidents un autoritārais Valsts prezidents Kārlis Ulmanis.

Turkmenistānas pilsētas
Grūti būt dievam (1989)

"Grūti būt dievam" () ir vācu režisora Pītera Fleišmana 1989. gadā uzņemta fantastikas filma, kuras pamatā ir brāļu Strugacku tāda paša nosaukuma stāsts.

Strugacku galvenā prasība bija, lai filmai būtu padomju režisors, vēlams, Aleksejs Germans, taču "Sovinfilm" vadība lēma citādi un uzaicināja VFR režisoru Pīteru Fleišmanu (viņa stūrgalvības un smagā rakstura dēļ Strugacki pārtrauca sekot filmēšanas procesam, un rezultātā uzņemtā filma viņiem ārkārtīgi nepatika). 

Fleišmans bija iecerējis no romāna izveidot pasaules klases fantastisku grāvēju, orientējoties uz aizrobežu tirgu, tādēļ galvenā loma tika uzticēta ārzemju aktierim. Līdz ar to Rumatas lomai tika uzaicināts poļu teātra un kino aktieris Edvards Zentara (), kurš bija kaut nedaudz pazīstams "pasaules sabiedrībai".

Netālu no Jaltas tika uzbūvētas grandiozas dekorācijas — visa Arkanara dabiskā lielumā. Ieguldītie līdzekļi (pēc tā laika mērauklām) bija apjomīgi. Filmēšana ievilkās, un Fleišmanam bija vajadzīgs ilgs laiks, lai Eiropā atrisinātu ar pirmizrādes pārcelšanu saistītos jautājumus.

Sižets 

Augsti attīstīta Zemes cilvēce izsēdinājusi eksperimentālo vēsturnieku Antonu uz planētas, kas dzīvo saskaņā ar viduslaiku likumiem. Šeit viņa vārds ir Rumata Estorskis. Viņa mērķis ir būt novērotājam no malas un fiksēt novēroto. Antons ir maskējies kā parasts šīs planētas iedzīvotājs, tādēļ viņam jāuzvedas atbilstoši, viņš nedrīkst iejaukties vēstures gaitā — viņam aizliegts sludināt, gāzt tirānus, izgudrot, izglītot, aizliegts nogalināt. Taču, redzot apkārt valdošo šausmīgo netaisnību, Rumata vairs nespēj samierināties ar pasīva novērotāja lomu, viņš nolemj ņemt rokās zobenu un pievienoties cīņai...

Lomās 
 Edvards Zentara (Edward Żentara) — dons Rumata Estorskis (Antons)
 Aleksandrs Filipčenko — dons Reba
 Anna Gotjē — Kira
 Andrejs Boltņevs — Budahs
 Pjērs Klemanti — karalis
 Mihails Gluzskis — ieroču meistars Gauks
 Elgudža Burduli — barons Pampa
 Reģimants Adomaitis — dons Kondors
 Verners Hercogs — Mita un citi aktieri.

Interesanti fakti 
 Filmā plaši izmantots helikopters Mi-2 ar pilnīgi nefutūristisku izskatu, tikai neparasti nokrāsots. Grāmatā kā zemiešu lidaparāti vairākas reizes minēti tieši helikopteri (vienreiz — dirižablis);
 Grāmatā Arkanara aprakstīta kā ostas pilsēta ar kārtīgi celtām Eiropas stila mājām; Arkanaras arhitektūra un infrastruktūra pēc daudzām pazīmēm atbilst renesanses laiku Eiropai. Filmā galvenās dekorācijas ir tuksneša ainava un būves, kas acīmredzami izgrebtas klintīs vai izgatavotas no māla, izraisot asociācijas drīzāk ar Timbuktu vai Jemenas ēkām.
Tiek pieļauts, ka dona Rebas prototips ir padomju represīvā aparāta vadītājs Lavrentijs Berija;
 Daudzas ainas tika filmētas Čufut Kale alās Krimā, netālu no Bahčisarajas;
 "Grūti būt dievam" dekorācijās tika uzņemta filma "Konektikutas jeņķis karaļa Artura galmā".

Atsauces

Ārējās saites 
 
 Испанский постер фильма
 Французский постер фильма
 Трудно быть богом
 Трудно быть богом (1989) фильм

PSRS filmas
1989. gada filmas
Fantastikas filmas
Alberts Legzdiņš

Alberts Legzdiņš (dzimis , miris ) bija ASV latviešu ģitārists, komponists un dziedātājs, muzikālās apvienības "Čikāgas piecīši" dibinātājs un vadītājs.

Dzīvesgājums 
Dzimis 1933. gada 1. maijā Rīgā, daiļkrāsotāja ģimenē. Vecāki izšķīrās, kad viņam bija četri gadi, tēvs krita Otrajā pasaules karā. Alberts ar māti 1944. gadā devās bēgļu gaitās un 6 gadus pavadīja Eslingenes pārvietoto personu (DP) nometnē, vēlāk pārcēlās uz ASV. Dzīvoja Čikāgā, kur strādāja alumīnija rūpnīcā. 

1961. gadā kopā ar Modri Avotiņu, Uldi Ievanu un Jāni Rinkušu nodibināja jauniešu grupu "Čikāgas pecīši", kas muzicēja pārveidotā kantrimūzikas stilā. Grupas pastāvēšanas laikā kopā ar Legzdiņu tās sastāvā darbojušies vairāk nekā 30 mūziķu un dziedātāju, arī viņa sieva Skaidrīte, meita Mārīte un citi ģimenes locekļi. Piedalījās trimdas latviešu dziesmu svētku rīkošanā, trenēja bērnus futbolā, viņa trenētā futbola komanda regulāri piedalījās Trīszvaigžņu spēlēs. 

1989. gadā viņa vadītā grupa uzstājās Mežaparka Lielajā estrādē, kur sapulcējās ap 100 000 klausītāju, pēc tam Legzdiņš regulāri koncertēja Latvijā. Komponēja dziesmuspēli "Eslingena", izdeva autobiogrāfisko grāmatu "Čikāgas piecīšu brīnišķīgie piedzīvojumi". 2011. gadā grupa "Čikāgas piecīši" paziņoja par aktīvās muzicēšanas pārtraukšanu. Par godu grupas 50 gadu jubilejai 2011. gadā tika uzņemta dokumentālā filma "Par mani, draudziņ, nebēdā".

Miris 2017. gada 18. martā Čikāgas priekšpilsētā Lombardā. izvadīts no Čikāgas Sv. Pētera baznīcas.

Diskogrāfija 
"Čikāgas piecīšu" diskogrāfijā ir vismaz 12 skaņuplates, 16 kasetes un 10 kompaktdiski.

Apbalvojumi 
 Triju zvaigžņu ordenis 
 Latvijas mūzikas ierakstu gada balva par mūža ieguldījumu (Čikāgas piecīšu sastāvā, 2013)

Atsauces 

1933. gadā dzimušie
Rīgā dzimušie
2017. gadā mirušie
Latviešu dziedātāji
ASV latvieši
Triju Zvaigžņu ordeņa virsnieki
Ada Hegerberga

Ada Martīne Stolsmo Hegerberga (, dzimusi ) ir Norvēģijas futboliste, Norvēģijas sieviešu izlases dalībniece. Pašlaik (2018) ir Francijas kluba Lionas "Olympique" sieviešu komandas uzbrucēja.

2016. gadā viņa tika atzīta par labāko Norvēģijas futbolistu (abu dzimumu vērtējumā), kļūdama par pirmo sievieti, kas saņem šo balvu.

2016. gada 25. augustā A. Hegerberga tika atzīta par UEFA Eiropas Labāko futbolisti. 2017. gadā — par BBC Gada labāko futbolisti. 2018. gada viņa kļuva par pirmo sieviešu Zelta Bumbas (Ballon d'Or Féminin) saņēmēju.

Atsauces

Ārējās saites 

1995. gadā dzimušie
Norvēģijas futbolisti
Norvēģijā dzimušie